निधि नारनवरे की कहानी- अपनों-सा परिवार
कहानी का आधार यह कोई कहानी नहीं है। इसका फिलहाल तो कोई मोड़ नहीं है क्योंकि इसके किरदारों की कोई शक्ल, कोई आवाज़, कोई आज, कल हम नहीं जानते हैं। हां, इसमें किरदार ज़रूर हैं। ​​​​​​किरदारों के रूप में एक परिवार है। चंद सदस्य हैंStory of Nidhi Narnavare - A family like our own
कहानी का आधार
यह कोई कहानी नहीं है। इसका फिलहाल तो कोई मोड़ नहीं है क्योंकि इसके किरदारों की कोई शक्ल, कोई आवाज़, कोई आज, कल हम नहीं जानते हैं। हां, इसमें किरदार ज़रूर हैं।
​​​​​​किरदारों के रूप में एक परिवार है। चंद सदस्य हैं उसके। चार या शायद पांच या छह...तय नहीं है इनकी गिनती भी। जो तय है, वो ये कि यह परिवार सड़क किनारे खड़ा है।
क्यों? पता नहीं। कहां से आया है, कहां जाएगा...मालूम नहीं। क्या जाने उनका रहन-सहन कैसा है? वो जिस सड़क पर खड़े हैं, वो किसी शहर की है, कस्बे या गांव की? या कोई राजमार्ग है? दोराहा-तिराहा है?
अपनों-सा परिवार
बस से उतरते हुए आवाज आई ‘जरा धीरे से सामान उतारना भाई बड़ा ही कीमती सामान है।’ राजेश ने बस वाले से कहा।
आज राजेश का परिवार, जिसमें उसकी पत्नी सीता और दो बच्चे हैं, शहर से दूर सड़क के किनारे बने बस स्टॉप पर खड़े हैं।
आज भी वहां कुछ नहीं बदला। वही एक चाचा की छोटी सी चाय की दुकान और पास में नीम का पेड़, सब वैसा ही है।
गर्मी के मौसम में आमतौर पर सभी के कुछ न कुछ घूमने के प्लान होते हैं लेकिन राजेश ने बहुत सालों बाद वहां जाने की बस पकड़ी, जहां से उसके जीवन का सफर शुरू हुआ था।
राजेश अनाथ आश्रम में ही पला बढ़ा। एक हादसे में उसने अपने परिवार को खो दिया। वहां रहकर उसे परिवार की कमी महसूस होती। स्कूल के दिनों में तो जैसे-तैसे समय निकल जाता लेकिन छुट्टियों में परिवार की कमी महसूस होती थी। वैसे तो कुछ लोग आते-जाते रहते लेकिन परिवार की तरह परवाह करने वाला कोई नहीं होता। जब वह 8वीं कक्षा में था तब एक बुजुर्ग दम्पती गर्मी की छुट्टियों में वहां आते। उनके आने से लगता मानो कोई अपना आ गया हो। सब उनके साथ मिलकर बहुत कुछ सीखते, मस्ती करते, अपनी परेशानियों को साझा करते।
राजेश ने तब ही सोच लिया था कि जब वो कुछ बन जाएगा तो अपने परिवार के साथ जरूर यहां आएगा और अपने जैसे बच्चों को अपने परिवार के साथ जोड़कर उनका अकेलापन दूर करेगा।
आज राजेश अपने उसी सपने को पूरा करने के लिए अपने परिवार को अपने दूसरे परिवार से मिलाने आया है उन दम्पती की तरह ही, अपने उस आश्रम में जाकर वहां के बच्चों के साथ उनका अकेलापन दूर करने की इच्छा से, उनके लिए ढेर सारी खुशियां साथ लाया है।